मेड़तारोड-जारोड़ा तक सड़क क्षतिग्रस्त
कस्बेसे मेड़तारोड जाने वाली मुख्य सड़क जर्जर हो चुकी है। सड़क क्षतिग्रस्त होने से आए दिन दुर्घटनाएं हो रही है। यह सड़क मार्ग इतना बदहाल हो गया है कि हर तीसरे दिन एक दुपहिया वाहनचालक बाइक से स्लीप होकर या गिरकर दुर्घटना का शिकार हो रहा है।
पीडब्ल्यूडी ने राहत प्रदान करने के लिए सड़क पर पेचवर्क का कार्य शुरू किया है। इस 6 किलोमीटर सड़क मार्ग को वर्ष 2006 में पीडब्ल्यूडी ने बनवाया था। जो रोड अब पूरी तरह से क्षतिग्रस्त हो गई है। ग्रामीणों का कहना है कि इस सड़क के नवीनीकरण की दरकार है। पीडब्ल्यूडी एक्सईएन बस्तीराम डिडेल ने बताया कि अभी 6 किलोमीटर सड़क के पेचवर्क का कार्य करने को लेकर स्वीकृति मिली है। जैसे ही आगे की सड़क के नवीनीकरण की स्वीकृति मिलेगी, काम शुरू होगा।
hin_Deva hin_Deva hin_Deva